Thoma Darmo

Thoma Darmo (født ca. 1904 i Mesopotamia i Det osmanske rike, død  i Bagdad i Irak) var katolikos-patriarken av Østens gamle kirke med sete i Bagdad (Irak).

Mar Thoma Darmo ble i 1952 innsatt som metropolitt av Malabar og hele India av katolikos-patriarken av Østens kirke, Shimun XXIII. Som sådan var han overhodet for de indiske medlemmene av Østens kirke.

I 1964 nektet Thoma Darmo blant annet å godta kalenderreformen som Shimun hadde gjennomført og ble derfor avsatt. Han godtok heller ikke avsettelsen og grunnla Østens gamle kirke som en motkirke til Østens assyriske kirke. I 1968 returnerte han fra India til Bagdad og ordinerte fem biskoper for Østens gamle kirke, hhv. for Bagdad (Addai II), India (Aprem Mooken), Mosul, Kirkuk og Nord-Amerika. Disse igjen valgte ham til motkatolikos. Han døde allerede året etter.

 Referanser 

Kategori:Katolikos-patriarker av Østens kirke
Kategori:Irakiske biskoper
Kategori:Indiske biskoper
Kategori:Tomaskristendom
Kategori:Personer fra provinsen Vest-Aserbajdsjan